Bjørn Kjos: – Kryptovaluta er fremtiden

Kjos-familien har investert 30–40 millioner kroner i kryptobørsen som har åpnet døren for den første handelen. Nå skal også nye investorer slippes inn.

KRYPTOOPTIMIST: Bjørn Kjos satser på kryptobørsen Norwegian Block Exchange. Vis mer byoutline Foto: Asgeir Aga Nilsen E24

Publisert: Publisert: 18. august 2019 08:09

ARENDAL (E24): – Kryptovaluta og blokkjedeteknologien er det som kommer i fremtiden. Det kommer du ikke forbi, sier Bjørn Kjos til E24.

Kjos, som nylig ga seg som Norwegian-sjef, var på plass under Arendalsuka for blant annet å snakke om Norwegian Block Exchange (NBX).

Kryptobørsen har nå åpnet handelen for en testgruppe, før full lansering trolig skjer mot slutten av august, ifølge Kjos, som mener mulighetene er store.

Han tror kryptobørsen i fremtiden kan bli større enn Bank Norwegian, forbrukslånsbanken som siden starten i 2007 har blitt en pengemaskin.

– Kryptovaluta er en global industri, mens Bank Norwegian først og fremst er i enkelte land i Europa. NBX er overalt, enten det er i Kina eller USA.

Blokkjede En blokkjede er en distribuert database hvor hver node automatisk verifiserer endringer og tilføyelser som gjøres på noen av de andre nodene.



Blokkjede kan brukes som en digital distribuert regnskapsbok for økonomiske transaksjoner. Denne regnskapsboken er åpen for alle og lagres i hele systemet (desentralisert).



Teknologien ble laget for å støtte opp om bitcoin, men har senere blitt tatt i bruk for en rekke andre kryptovalutaer og andre prosjekter.



Årsaken til at teknologien har oppnådd stor popularitet er blant annet at transaksjoner kan utføres uten noen tredjepart, som for eksempel en bank. På denne måten kan pengeoverføringer eller avtaler inngås uten at partene stoler på hverandre.



Teknologien anses som spesielt sikker på grunn av at blokken hvor informasjonen om transaksjoner (regnskapsboken) lagres får et tidsstempel og har en kode som knytter blokken sammen med alle andre blokker i systemet, og kan ikke endres uten at alle andre blokker også endres.

Vis mer vg-expand-down

– Vi har sett på de børsene som er laget, de er blitt veldig store. Så hvis vi greier å få bare ti prosent av de børsene, så er vi større enn Bank Norwegian – vesentlig større, sier han.

Kjos forteller at han selv ikke har kjøpt noen digitale penger.

– Jeg har ikke investert i kryptovaluta – bare i børsen vi lager.

Les også: (+) Norwegian kan tjene fett på krypto

Har investert 30–40 millioner



NBX er eid av Kjos-familien, og selskapet samarbeider med Norwegian, som også har en opsjon på å kjøpe aksjer i NBX.

Kjos, som sitter i styret, sier investeringene i handelsplassen beløper seg til 30–40 millioner kroner så langt.

Selskapet er nå i ferd med å slippe inn nye investorer.



– Det er veldig interessante investorer, som ser akkurat de behovene som kommer i fremtiden, sier Kjos, som ikke vil navngi hvem dette er.

Ved siden av selve børsfunksjonen, altså kjøp og salg av kryptovaluta, vil NBX ha betalingsløsninger. Selskapet vil blant annet la kundene betale for flybilletter hos Norwegian med kryptovaluta.

NBX har også inngått en avtale med Norwegians bonuspoeng-selskap Reward om at man får poeng for hver handel man foretar inne på børsen.

I USA skal NBX markedsføres i samarbeid med et amerikansk selskap, ifølge Kjos.

Les også: Kjos-familiens kryptoselskap fikk avslag fra Innovasjon Norge

HANDELSPLATTFORM: NBX har åpnet handelen for en testgruppe før full lansering. Vis mer byoutline Foto: Skjermdump

– Ekstreme besparelsesmuligheter

Han fremholder at blokkjedeteknologi kan brukes på en rekke områder som kan gi store innsparinger for flyselskaper.

Les også De tar over skuten etter Kjos: – Vi er for langt ute på kanten

– Eksempelvis på cargo, hvor du kan legge alt som har med transport og fortolling på smartkontrakter. Du trenger ikke å utfylle et eneste papir fra du leverer varen til du har den på døren. Det er ekstreme besparelsesmuligheter.

Også bagasjeprosessen kan forbedres, ifølge Kjos.

– Når kofferten legges inn og du skanner den så tror du at det er en teknologi som er veldig bra, men du vet ikke at skanningen går på teleks til USA. Det koster ti ganger så mye som det egentlig trenger å koste.

Kortselskapene er i dag et mellomledd som tar seg betalt når kunder kjøper flybilletter. Med direkte betaling kan dette leddet kuttes.

– Når en kunde betaler, får flyselskapet oppgjøret ganske lang tid etter. Med en blokkjedeteknologi vil det skje umiddelbart. Bare i driftskapital snakker vi betydelige beløp, sier Kjos.

Les på E24+ Derfor er bitcoin-rallyet annerledes denne gangen

Han tallfester imidlertid ikke størrelsen på innsparingsmulighetene.

– Vi har nok gjort visse beregninger på det, men vi har ikke gått med ut med de tallene, sier han.

Les også: – Glad vi ikke lanserte kryptobørsen på toppen

Hackerangrep



Flere kryptobørser har de siste årene blitt rammet av hackerangrep. Den norske handelsplattformen Bitcoins Norge ble rammet av et angrep i sommer.



NBX har tidligere fremholdt at selskapet bruker mye ressurser på sikkerhet. Kjos sier selskapet testet systemet Bitcoins Norge brukte, men forkastet det fordi de mente det ikke var trygt nok.

– Det eneste å gjøre er å bygge sikre nok systemer, sier han.

Les også Bjørn Kjos går av som Norwegian-sjef etter 17 år

Les også Kryptokrakket skremmer ikke Kjos: – Glad vi ikke lanserte kryptobørsen på toppen

Her kan du lese mer om Bjørn Kjos Norwegian